Õnneks on ka koerad oma "kõvaduse" astmelt ja temperamendilt väga erinevad ja tahavad individuaalset kohtlemist. "Pehmele"  koerale võib laitusena mõeldud tugev ja energiline patsutamine tunduda hoopis karistusena. "Kõva" ja domineeriv koer ei pruugi tagasihoidlikku ja hella silitust märgatagi. Selline koer vajab ka "kõvema käega" peremeest. Mõni juhtkoer tahab rohkem liikuda ja tööd teha, teisele piisab väiksemast koormusest. Nägemispuudega inimesele, kellel on palju asjaajamisi ja kes tahab ka ise rohkem liikuda sobib energiline juhtkoer. Rahulikuma elulaadiga inimesele sobib rahulikum koer. Hea juhtkoer-kasutaja tandemi tekke  eelduseks on, et kumbki osapool ei peaks ennast liialt muutma.